Shaxmatning rapid va blits turlari boʻyicha jahon chempionati 2023. Shaxmatning rapid va blits turlari boʻyicha jahon chempionati 2023 () — 2023-yil 26–30-dekabr kunlari Samarqandda boʻlib oʻtgan shaxmat turniri. Mukofot jamgʻarmasi 1 million dollarni tashkil qiluvchi turnir, „Silk Road Samarkand“ majmuasi hududidagi Kongress markazida oʻtkazildi. Qoidalar. 2023-yil uchun reyting roʻyxatlaridan ko`ra (shu jumladan klassik nazorat, rapid va blits) kamida 2550 ball (ochiq turnir) va kamida 2250 ball (ayollar turniri) toʻplagan oʻyinchilar, shuningdek, amaldagi mamlakat chempionlari turnirda ishtirok etish huquqiga ega. Shunigdek FIDE tomonidan 10 nafar va turnir tashkilotchisi tomonidan 15 nafar ishtirokchi nomzod qilib ko'rsatilishi mumkin. Rapid. Har bir o'yin uchun beriladigan vaqt 15 daqiqani tashkil etdi va ilk harakatdan boshlab har bir harakat uchun 10 soniya berildi. Turnir Shveysariya tizimida bir necha kun davomida o'tkazildi va 13 turdan (ochiq turnir) yoki 11 turdan (ayollar turniri) iborat bo`ldi. Blits. Har bir o'yin uchun vaqt nazorati ilk harakatdan boshlab har bir harakatga 2 soniya qo'shilgan holda har bir o'yin uchun 3 daqiqa etib belgilangan. Turnir ikki kun davomida Shveysariya tizimida oʻtkazildi va 21 tur (ochiq turnir) yoki 17 turdan (ayollar turniri) iborat boʻldi. Ishtirokchilar. Ochiq turnirda 202 nafar ishtirokchi, va ayollar turnirida 117 nafar ishtirokchi ishtirok etdi. Mukofot fondi. Ochiq va Ayollar o'rtasidagi Rapid va Blits turnirlarining sovrin jamg'armasi quyida ko'rsatilgan. Barcha summalar AQSh dollarida. Ochiq turnir: Jami: 350 000 dollar Ayollar turniri: Jami: 150 000 dollar.